Diari Oficial de la Generalitat Valenciana


Sumari del DOGV 4165, del 10-01-2002 (2002/177)

ORDRE de 18 de desembre de 2001, de la Conselleria de Cultura i Educació, per la qual es convoquen les ajudes de les accions descentralitzades de la segona fase del Programa Sòcrates de la Unió Europea: Comenius 1. Associacions transnacionals de Centres Docents: 1.1. Projectes Escolars, 1.2. Projectes Lingüístics, 1.3. Projectes de Desenrotllament Escolar; Acollida d'Ajudants Lingüístics Comenius en Centres Docents; Comenius 2.2. Beques Individuals de Formació: 2.2.A. Formació Inicial del Professorat, 2.2.B. Ajudanties Lingüístiques Comenius, 2.2.C. Cursos de Pràctiques (Formació Contínua del Professorat); Grundtvig 2. Associacions d'Aprenentatge, Grundtvig 3. Mobilitat per a la Formació d'Educadors d'Adults; i Arió. Visites d'Estudi per a responsables en la presa de decisions en matèria d'educació.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4165

Data del DOGV
:   10-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/177


Data del document
:   18-12-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * ensenyament d'idiomes
    * suport econòmic
    * personal docent
    * mobilitat escolar
    * formació del professorat

ORDRE de 18 de desembre de 2001, de la Conselleria de Cultura i Educació, per la qual es convoquen les ajudes de les accions descentralitzades de la segona fase del Programa Sòcrates de la Unió Europea: Comenius 1. Associacions transnacionals de Centres Docents: 1.1. Projectes Escolars, 1.2. Projectes Lingüístics, 1.3. Projectes de Desenrotllament Escolar; Acollida d'Ajudants Lingüístics Comenius en Centres Docents; Comenius 2.2. Beques Individuals de Formació: 2.2.A. Formació Inicial del Professorat, 2.2.B. Ajudanties Lingüístiques Comenius, 2.2.C. Cursos de Pràctiques (Formació Contínua del Professorat); Grundtvig 2. Associacions d'Aprenentatge, Grundtvig 3. Mobilitat per a la Formació d'Educadors d'Adults; i Arió. Visites d'Estudi per a responsables en la presa de decisions en matèria d'educació. [2002/X177]
  
El Programa Sòcrates és el programa d'acció de la Unió Europea per a la cooperació transnacional en l'àmbit de l'educació i té el seu fonament jurídic en els articles 149 i 150 del Tractat d'Amsterdam, segons els quals la Comunitat Europea contribuirà al desenrotllament d'una educació de qualitat per mitjà de la cooperació entre els Estats Membres, i si és necessari, donant suport i completant la seua acció.
  
La segona fase del Programa Sòcrates fou aprovada per Decisió 253/2000/CE del Parlament Europeu i del Consell de 24 de gener del 2000 (Diario Oficial de las Comunidades Europeas: DOCE núm. L28, de 3 de febrer), per al període comprés entre l'1 de gener del 2000 i el 31 de desembre del 2006. A més d'als 15 Estats Membres de la Unió Europea, el Programa està obert a la participació dels països AELC/EEE (Islàndia, Liechtenstein i Noruega) en el marc de l'Acord sobre l'Espai Econòmic Europeu, i dels països candidats a l'adhesió (Bulgària, Xipre, Eslovènia, Estònia, Hongria, Letònia, Lituània, Malta, Polònia, República Txeca, República Eslovaca, Romania i Turquia).
  
La Guía del Candidato publicada per la Comissió Europea, conté la informació sobre els procediments de sol·licitud, i els criteris que caldrà considerar durant el procés de selecció. Anualment, la Comissió Europea publica l'anunci de les convocatòries d'ajudes en el marc del Programa, indicant les dates límits de presentació i els criteris i prioritats específiques.
  
La Guía del Candidato establix que els Estats Membres poden aplicar criteris addicionals de valoració que s'adapten a les necessitats del país, en les accions descentralitzades, entre les quals s'inclouen: Comenius 1.1, Comenius 1.2, Comenius 1.3, Acollida d'Ajudants Lingüístics Comenius, Comenius 2.2.A, Comenius 2.2.B, Comenius 2.2.C, Grundtvig 2, Grundtvig 3 i Arió.
  
L'Ordre Ministerial de 27 de novembre de 2000 (BOE de 19.12.00), en el marc fixat per la Comissió Europea per a cada una de les accions, establix les normes generals a les quals s'hauran d'ajustar les convocatòries específiques d'ajudes de les mencionades accions descentralitzades que hauran de publicar-se en els respectius diaris oficials de les Comunitats Autònomes.
  
Per tot això, i conforme disposa l'article 35 de la Llei 5/1983, de 30 de desembre, de Govern Valencià,
  
ORDENE
  
Primer. Convocatòria
  
Convocar les ajudes de les accions descentralitzades del Programa Sòcrates de la Unió Europea següents: Comenius 1. Associacions transnacionals de Centres Docents: 1.1. Projectes Escolars, 1.2. Projectes Lingüístics, 1.3. Projectes de Desenrotllament Escolar; Acollida d'Ajudants Lingüístics Comenius en Centres Docents; Comenius 2.2. Beques Individuals de Formació: 2.2.A. Formació Inicial del Professorat, 2.2.B. Ajudanties Lingüístiques Comenius, 2.2.C. Cursos de Pràctiques (Formació Contínua del Professorat); Grundtvig 2. Associacions d'Aprenentatge, Grundtvig 3. Mobilitat per a la Formació d'Educadors d'Adults; i Arió. Visites d'Estudi per a responsables en la presa de decisions en matèria d'educació.
  
Segon. Finançament
  
El finançament es realitzarà segons els criteris que figuren en la mencionada Ordre Ministerial de 27 de novembre de 2000 (BOE de 19.12.00).
  
Tercer. Forma i termini de presentació de les sol·licituds
  
Els formularis de sol·licitud, la Guía del Candidato del Programa Sòcrates, la Convocatòria General de Propostes per a 2002 i els catàlegs de cursos estaran a disposició de les persones interessades en el Registro General de la Conselleria de Cultura i Educació, en les Direccions Territorials de Cultura i Educació, en els Centres de Formació, Innovació i Recursos Educatius (CEFIRE), així com en Internet en: http://www.cult.gva.es.
  
Les sol·licituds s'ompliran via Internet utilitzant el formulari electrònic a què s'accedirà des de la direcció http://www.cult.gva.es.
  
La còpia impresa del formulari electrònic definitiu, junt amb la documentació complementària que s'especifica en cada una de les accions d'esta convocatòria, es dirigirà a la Conselleria de Cultura i Educació, Direcció General d'Ordenació i Innovació Educativa i Política Lingüística, av. de Campanar núm. 32, 46012 València, i es presentarà en el Registre General de la Conselleria de Cultura i Educació, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el cas d'optar per presentar la còpia impresa del formulari en una oficina de correus, segons disposa l'article 31 del Reial Decret 1829/1999, de 3 de desembre, pel qual s'aprova el Reglament pel qual es regula la prestació dels servicis postals, (BOE núm. 313-1999 de 31.12.1999) ?... se presentarán en sobre abierto, con objeto de que en la cabecera de la primera hoja del documento que se quiera enviar, se hagan constar, con claridad, el nombre de la oficina y la fecha, el lugar, la hora y minuto de su admisión. Estas circunstancias deberán figurar en el resguardo justificativo de su admisión. El remitente también podrá exigir que se hagan constar las circunstancias del envío, previa comparación de su identidad con el original, en la primera página de la copia, fotocopia u otro tipo de reproducción del documento principal que se quiera enviar, que deberá aportarse como forma de recibo que acredite la presentación de aquel ante el órgano administrativo competente. Practicadas las diligencias indicadas, el propio remitente cerrará el sobre, y el empleado formalizará y entregará el resguardo de admisión, cuya matriz archivará en la oficina. Los envíos aceptados por el operador al que se encomienda la prestación del servicio postal universal, siguiendo las formalidades previstas en este artículo, se considerarán debidamente presentados, a los efectos previstos en el artículo 38 de la Ley 30/92, de 26 de noviembre, de Régimen Jurídico de las Administraciones Públicas y del Procedimiento Administrativo Común, y en su normativa de desarrollo?.
  
El termini de presentació serà l'indicat en el capítol corresponent a cada subacció.
  
Quart. Selecció de les sol·licituds
  
Per a portar a terme l'estudi de les sol·licituds d'ajudes de les diferents subaccions contemplades en esta ordre, es constituirà una Comissió formada per:
  
President:
  
- el director general d'Ordenació i Innovació Educativa i Política Lingüística o persona que delegue.
  
Vocals:
  
- els subdirectors d'Educació de les tres Direccions Territorials de Cultura i Educació, o les persones designades a l'efecte pel director o directora Territorial corresponent.
  
- un director o directora o un assessor o assessora de CEFIRE de cada una de les tres províncies, designats pel director general d'Ordenació i Innovació Educativa i Política Lingüística.
  
- un funcionari o funcionària de la Direcció General d'Ordenació i Innovació Educativa i Política Lingüística, que actuarà de Secretari, amb veu i vot.
  
La Comissió de Selecció ajustarà la seua actuació al que disposen els articles 22 i següents de la Llei de Règim Jurídic de les Administracions Públiques i del Procediment Administratiu Comú.
  
La Comissió verificarà que les sol·licituds rebudes s'ajusten a les característiques concretes de cada tipus d'ajuda i avaluarà els projectes segons els criteris establits en esta ordre.
  
La citada Comissió tindrà facultats per a resoldre tots els dubtes relatius al procés de selecció i podrà entrevistar als sol·licitants quan ho considere necessari; així mateix, podrà sol·licitar la participació d'especialistes.
  
Estudiades les sol·licituds, la Comissió de Selecció elevarà proposta a la Direcció General d'Ordenació i Innovació Educativa i Política Lingüística per a la resolució que corresponga.
  
Quint. Resolució de la convocatòria
  
La Comissió de Selecció farà públiques les relacions provisionals de concessió de les ajudes en els taulers d'anuncis de la Conselleria de Cultura i Educació, en les Direccions Territorials de Cultura i Educació, en els Centres de Formació, Innovació i Recursos Educatius (CEFIRE) i en Internet: http://www.cult.gva.es
  
Les persones interessades podran presentar reclamacions durant un termini de cinc dies hàbils, comptadors des de l'endemà de la publicació als taulers d'anuncis dels llocs indicats.
  
Transcorregut el termini establit anteriorment, estudiades i, si és procedent, ateses les reclamacions presentades, la Comissió de Selecció elevarà proposta a la Direcció General d'Ordenació i Innovació Educativa i Política Lingüística.
  
El director general d'Ordenació i Innovació Educativa i Política Lingüística, a proposta de la Comissió de Selecció, per delegació del conseller, resoldrà els procediments corresponents a les diverses modalitats d'ajudes i comunicarà a l'Agència Nacional les candidatures preseleccionades.
  
En les accions que així ho requerisquen, després de les consultes pertinents a les Agències Nacionals dels països implicats en l'activitat, l'Agència Nacional Sòcrates confirmarà les candidatures aprovades i les rebutjades i especificarà la causa.
  
No serà necessària la comunicació individual de la Resolució.
  
Sext. Visites Preparatòries
  
1. Els centres i institucions que desitgen iniciar un projecte de cooperació podran sol·licitar una ajuda per a una visita preparatòria que haurà de realitzar-se sempre abans de la presentació del projecte, ja que la seua finalitat és concretar el dit projecte.
  
2. La selecció de les Visites Preparatòries per a les accions Comenius 1 i Grundtvig 2 serà realitzada per la Direcció General d'Ordenació i Innovació Educativa i Política Lingüística, d'acord amb els criteris de selecció establits per a dites subaccions.
  
Sèptim. Justificació i percepció de l'ajuda
  
L'Agència Nacional Sòcrates subscriurà un conveni financer directament amb els beneficiaris per a realitzar el pagament de l'ajuda d'acord amb l'Ordre Ministerial de 27 de novembre de 2000 (BOE de 19.12.00).
  
Les persones, centres i institucions beneficiàries de l'ajuda estaran obligades a:
  
1. Comunicar, si és el cas, l'obtenció de les ajudes per a la mateixa finalitat d'altres administracions o ens públics o privats, nacionals o internacionals.
  
2. Sotmetre's a les actuacions de control financer que corresponguen i a les de comprovació que puguen efectuar la Conselleria de Cultura i Educació, l'Agència Nacional Sòcrates i la Comissió Europea.
  
3. Justificar la correcta inversió de l'ajuda rebuda enviant la Memòria Econòmica (acompanyada dels justificants originals corresponents) a l'Agència Nacional Sòcrates segons els termes i terminis fixats en el conveni corresponent, com també, una còpia de la Memòria Pedagògica de l'activitat.
  
4. Enviar a la Direcció General d'Ordenació i Innovació Educativa i Política Lingüística, dins dels vint dies hàbils següents a la finalització de les activitats, una Memòria Pedagògica segons els criteris que figuren en els apartats específics de cada acció en esta ordre, i una còpia de la Memòria Econòmica.
  
5. Comunicar a la Direcció General d'Ordenació i Innovació Educativa i Política Lingüística que s'ha rebut el conveni financer de l'Agència Nacional i enviar una còpia d'este.
  
La falta de justificació de l'ajuda percebuda, segons disposa esta convocatòria, comportarà el reintegrament de la quantitat no justificada i els interessos de demora, sense perjuí de les responsabilitats administratives que puga incórrer la persona beneficiària segons el que disposen la legislació vigent i la normativa comunitària.
  
Qualsevol alteració de les condicions tingudes en compte per a l'adjudicació de les ajudes (variació del número de participants, dates de realització de l'activitat, canvi de centre associat i altres semblants), com també la renúncia a l'ajuda, ha de ser comunicada a la Direcció General d'Ordenació i Innovació Educativa i Política Lingüística i suposarà la corresponent modificació de la Resolució de la concessió, sempre que no implique un augment de la quantia de l'ajuda.
  
Octau. Recuperació de documentació
  
Una vegada publicades les resolucions definitives i finalitzats els terminis per a la interposició de recursos, els beneficiaris o les persones autoritzades podran retirar la documentació acreditativa dels mèrits al·legats en la Direcció General d'Ordenació i Innovació Educativa i Política Lingüística, fins a tres mesos després de la data de publicació de les mencionades resolucions definitives.
  
Nové. Nombre d'ajudes
  
El nombre d'ajudes dependrà de la quantitat assignada a la Comunitat Valenciana per a cada una de les accions, d'acord amb la fórmula de distribució territorial prevista en l'Ordre Ministerial de 27 de novembre de 2000 (BOE de 19.12.00).
  
Deu. Certificat
  
La participació en les diverses accions del Programa Sòcrates serà certificada a efectes de formació permanent, d'acord amb els criteris d'equivalència establits pel Ministerio de Educación, Cultura y Deporte i les Comunitats Autònomes, tal com s'especifica en cada una de les accions d'esta convocatòria.
  
Onze. Permisos i llicències
  
1. Les persones beneficiàries de les ajudes a què es referix esta ordre, per a realitzar les activitats corresponents, hauran de complir prèviament amb el que preveu la legislació vigent.
  
2. En relació amb la mobilitat de l'alumnat menor d'edat, els directors dels centres sol·licitants demanaran les oportunes autoritzacions del pare, de la mare o del tutor, que quedaran arxivades en els centres.
  
DISPOSICIONS FINALS
  
Primera
  
Es delega en la Direcció General d'Ordenació i Innovació Educativa i Política Lingüística la facultat de resoldre la convocatòria, i se l'autoritza a adoptar les mesures que siguen necessàries per al compliment i desenrotllament d'esta ordre i per a resoldre totes les incidències que es plantegen en la seua interpretació i execució.
  
Segona
  
Esta orde entrarà en vigor l'endemà de la seua publicació en el Diari Oficial de la Generalitat Valenciana.
  
Conforme establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició, o bé cabrà plantejar directament recurs contenciós administratiu en els terminis i davant els òrgans que s'indiquen a continuació:
  
a. El recurs de reposició haurà d'interposar-se davant el conseller de Cultura i Educació en el termini d'un mes a contar des de l'endemà de la publicació.
  
b. El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a contar des de l'endemà de la publicació.
  
València, 18 de desembre de 2001
  
El conseller de Cultura i Educació, p.s.r. (art. 4.1 Decret 111/2000, DOGV núm. 3.798, de 21 de juliol), la subsecretària,
  
CARMEN NÁCHER PÉREZ
  
ANNEX I
  
Comenius 1. Associacions Transnacionals de Centres Docents
  
L'objectiu general de l'acció Comenius 1 és reforçar la dimensió europea de l'educació a través de la cooperació transnacional entre centres docents per a millorar la qualitat de l'educació, afavorir l'aprenentatge d'idiomes i promoure l'educació intercultural. Les associacions transnacionals de centres que promou l'acció Comenius 1, permeten que un número limitat d'alumnes, junt amb el professorat de diverses disciplines, puguen desplaçar-se a un altre país per a treballar en un projecte d'interés comú.
  
En el marc de Comenius 1, els centres docents poden sol·licitar ajudes financeres per a tres tipus de projectes diferents:
  
- Comenius 1.1. Projectes Escolars
  
- Comenius 1.2. Projectes Lingüístics
  
- Comenius 1.3. Projectes de Desenrotllament Escolar
  
Els projectes que desenrotllen els centres docents en el marc de l'acció Comenius 1 hauran d'estar inclosos en la Programació General Anual del centre (P.G.A) i comptar amb el suport dels seus òrgans de govern (equip directiu, claustre i consell escolar)
  
Així mateix, tot centre que desitge sol·licitar una ajuda financera en el marc de Comenius 1, ja siga com a coordinador d'un projecte o com a soci, haurà d'elaborar un ?Pla Comenius- en el qual establirà el paper que les activitats europees tindran en el desenrotllament posterior del centre. En la preparació del ?Pla Comenius- no sols intervindran la direcció i el personal docent del centre, sinó també l'alumnat i els representants dels pares i mares, les autoritats locals i altres parts interessades, si és el cas. El pla ha d'incloure una breu descripció del centre i de les seues activitats europees (experiències de cooperació, si les hi haguera, activitats projectades i resultats previstos).
  
A més de ser un important instrument estratègic per al propi centre, el ?Pla Comenius- pot utilitzar-se com a document de referència a què recorreran les Agències Nacionals per a avaluar amb coneixement de causa les sol·licituds que presente el centre.
  
Els centres docents presentaran el seu ?Pla Comenius- junt amb les seues sol·licituds per a projectes Comenius 1 i per a l'acollida d'Ajudants Lingüístics Comenius.
  
El nombre de projectes que podrà presentar un centre per a cada una de les subaccions de Comenius 1(Comenius 1.1, Comenius 1.2 i Comenius 1.3) dependrà de les unitats o grups que tinga: centres de 21 unitats o més, fins a un màxim de tres projectes. Centres entre 20 i 9 unitats fins a un màxim de 2 projectes. Centres de 8 unitats o menys, 1 projecte. Quan un centre presente diversos projectes en la sol·licitud farà constar l'orde de preferència dels projectes per als quals demana ajuda.
  
Capítol I
  
Comenius 1.1. Projectes Escolars
  
Comenius 1.3. Projectes de Desenrotllament Escolar
  
Primer. Objectiu
  
1. Comenius 1.1. Projectes Escolars
  
Estos projectes donen a l'alumnat i al professorat de distints països europeus, l'oportunitat de treballar en temes d'interés comú dins de les seues activitats acadèmiques habituals. Esta cooperació els permet intercanviar experiències, descobrir els elements diferenciadors de la diversitat cultural, social i econòmica d'Europa i augmentar els seus coneixements generals.
  
Es tracta d'un projecte de centre, que, pel seu caràcter multidisciplinar, haurà de desenrotllar-se en equip i contribuir a la millora de l'ensenyança. Així mateix, haurà de propiciar la igualtat d'oportunitats entre les alumnes i els alumnes, fomentar la participació activa de l'alumnat amb necessitats educatives especials o de compensació educativa, i promoure l'educació intercultural.
  
Les associacions de centres docents que desenrotllen un projecte estaran integrades per centres d'almenys tres països diferents, un dels quals tindrà la responsabilitat de coordinar el projecte i la resta seran associats. La seua duració serà de tres anys com a màxim, prèvia revisió i avaluació anual.
  
2. Comenius 1.3. Projectes de Desenrotllament Escolar
  
Els Projectes de Desenrotllament Escolar oferixen als directors i al professorat dels centres docents la possibilitat d'intercanviar experiències i informació amb altres centres europeus sobre temes relacionats amb la direcció i els mètodes pedagògics, així com posar en pràctica nous enfocaments metodològics de manera conjunta. Amb això, es poden trobar solucions a qüestions d'interés comú, com per exemple, l'atenció a la diversitat de l'alumnat, l'educació intercultural, la concòrdia de gènere, la incorporació a la vida activa, l'educació emocional, la mediació escolar, etc.
  
Es tracta d'un projecte de centre, que, pel seu caràcter multidisciplinar haurà de desenrotllar-se en equip i contribuir a la millora del rendiment acadèmic. Així mateix, haurà de contribuir a desenrotllar la igualtat d'oportunitats entre les alumnes i els alumnes, fomentar la participació activa de l'alumnat amb necessitats educatives especials o de compensació educativa, i promoure l'educació intercultural.
  
Les associacions de centres docents que desenrotllen un projecte de Comenius 1.3, estaran integrades per centres d'almenys tres països, un dels quals tindrà la responsabilitat de coordinar el projecte i la resta seran associats. La seua duració serà de tres anys com a màxim, prèvia revisió i avaluació anual.
  
Segon. Requisits dels centres participants
  
Podran sol·licitar estes ajudes els centres docents de la Comunitat Valenciana que impartisquen les següents ensenyances establides per la Llei Orgànica 1/1990, de 3 d'octubre, d'Ordenació General del Sistema Educatiu, excepte els centres específics de Formació de Persones Adultes:
  
- de règim general: Educació Infantil, Educació Primària, Educació Secundària, Batxillerat i Formació Professional.
  
- de règim especial: Ensenyances Artístiques i Escoles Oficials d'Idiomes.
  
Tercer. Modalitats i quantia de les ajudes
  
Hi ha dos tipus d'ajudes:
  
1. Ajudes per a Visites Preparatòries
  
Les Visites Preparatòries tenen com a finalitat fixar amb els socis les bases per a elaborar el projecte futur. Les ajudes, de fins a un màxim de 1.000 euros per persona, es fixaran en funció del país que s'haja de visitar. Podrà participar un màxim de dos persones per centre docent i la visita tindrà una duració màxima d'una setmana.
  
2. Ajudes per a la realització de Projectes Escolars i Projectes de Desenrotllament Escolar
  
L'ajuda màxima que concedisca la Comissió Europea, a través de l'Agència Nacional Sòcrates, per a la realització d'un projecte serà de 5.000 euros per al centre coordinador i 4.500 euros per al centre associat. La dita ajuda consta de dos parts:
  
1. Una quantitat fixa de fins a 2.000 euros per a centres coordinadors i de fins a 1.500 per a centres associats, per a contribuir a les despeses relacionades amb les activitats del projecte excepte els viatges internacionals.
  
2. Una quantitat variable que ajude a finançar les despeses dels viatges internacionals tant del personal educatiu com de l'alumnat:
  
- les beques per al personal educatiu contribuiran a sufragar les despeses de viatge i fins al 50% de les despeses de manutenció i allotjament, sempre que no superen el 75% de les quantitats establides per la Comissió Europea, i es concediran, com a norma general, a un nombre comprés entre quatre i sis persones per centre i any de projecte.
  
- les beques per a l'alumnat contribuiran únicament a sufragar les despeses de viatges i només en casos excepcionals, les despeses d'allotjament. Es podrà concedir a un nombre comprés entre dos i quatre alumnes per centre i any de projecte. La seua finalitat serà contribuir a la participació activa de l'alumnat en les reunions sobre els projectes transnacionals dels centres docents participants.
  
En el marc d'un projecte Comenius 1.1 i 1.3 es poden sol·licitar ajudes per a realitzar els viatges internacionals que s'especifiquen a continuació i que hauran d'estar previstes en el formulari de sol·licitud del projecte:
  
1. Reunions sobre el projecte. Són reunions transnacionals de professorat i alumnat dels centres docents per a tractar qüestions referents a la planificació, organització i avaluació del projecte. La duració màxima de la reunió serà d'una setmana.
  
2. Intercanvis de professorat o visites en les quals el professorat realitza tasques en un centre docent associat al projecte. La duració de la visita podrà ser d'una a quatre setmanes.
  
3. Estades en pràctiques per al professorat d'una a quatre setmanes de duració i que es poden portar a terme en empreses, servicis socials, organitzacions no governamentals, associacions sense ànim de lucre, etc. Les estades en pràctiques han d'estar directament relacionades amb el tema del projecte.
  
4. Visita d'Estudis per a l'equip directiu. El seu objectiu és donar suport a la participació de la direcció del centre i consolidar el suport que dóna al projecte. La duració màxima és d'una setmana.
  
Quart. Forma i termini de presentació de les sol·licituds
  
Els centres que desitgen participar presentaran degudament emplenada la següent documentació:
  
1. Ajudes per a Visites Preparatòries
  
1. Formulari electrònic ?Sòcrates Comenius 1 de Candidatura para Visitas Preparatorias' a què s'accedirà des de l'adreça http://www.cult.gva.es
  
2. Dos còpies impreses del Formulari electrònic ?Sòcrates Comenius 1 de Candidatura para Visitas Preparatorias'.
  
3. Instància per a Visites Preparatòries, segons el model A què figura en l'Annex V d'esta ordre.
  
Les sol·licituds per a Visites Preparatòries es presentaran com a mínim dos mesos abans de la seua realització
  
2. Ajudes per a Projectes Comenius 1.1 i Comenius 1.3
  
1. Projectes Nous
  
1. Formulari electrònic ?Sòcrates Comenius 1 de Candidatura para Proyectos Escolares Comenius, Proyectos Lingüísticos Comenius y Proyectos Comenius para el Desarrollo Escolar' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates Comenius 1 de Candidatura para Proyectos Escolares Comenius, Proyectos Lingüísticos Comenius y Proyectos Comenius para el Desarrollo Escolar'.
  
3. Instància per a Projectes, segons el model B que figura en l'Annex V d'esta ordre.
  
4. Aprovació del Projecte pel Consell Escolar o òrgan corresponent, si és procedent, segons model C que figura en l'Annex V d'esta ordre.
  
5. Carta de compromís dels altres centres docents membres de l'associació.
  
6. Certificat de la direcció del centre on s'indique el professorat implicat en el Projecte, així com les matèries o àrees que impartix, segons el model D que figura en l'Annex V d'esta ordre.
  
7. Relació numerada dels documents aportats
  
A més de la documentació anteriorment citada, els centres associats en Projectes Escolars Comenius o Projectes Comenius per al Desenrotllament Escolar han de presentar:
  
1. Dos còpies del formulari del Projecte presentat pel centre coordinador.
  
2. Breu resum del Projecte presentat pel centre coordinador (en valencià o castellà).
  
2. Renovacions de Projectes de Comenius 1.1 i Comenius 1.3
  
1.Formulari electrònic ?Sòcrates Comenius 1. Proyectos Escolares Comenius. Proyectos de Desarrollo Escolar. Formulario de renovación de candidatura 2002' a què s'accedirà des de la direcció http://www.cult.gva.es.
  
2. Dos còpies impreses del Formulari electrònic ?Sòcrates Comenius 1. Proyectos Escolares Comenius. Proyectos de Desarrollo Escolar. Formulario de renovación de candidatura 2002'.
  
3. Instància per a Projectes, segons el model E que figura en l'Annex V d'esta ordre.
  
4. Aprovació del Projecte pel Consell Escolar o òrgan corresponent, si és procedent, segons model C que figura en l'Annex V d'esta ordre.
  
5.Carta de compromís dels altres centres docents membres de l'associació.
  
6. Certificat de la direcció del centre on s'indique el professorat implicat en el Projecte, així com les matèries o àrees que impartix, segons el model D que figura en l'Annex V d'esta ordre.
  
7. Relació numerada dels documents aportats
  
El termini de presentació de Projectes Escolars Comenius, Projectes Comenius per al Desenrotllament Escolar i Renovacions de Projectes de Comenius serà del 14 de gener a l'1 de març de 2002, estos dos inclusivament.
  
Quint. Criteris de selecció
  
1. Tindran la consideració de prioritaris els projectes:
  
a) Presentats pels centres que no han rebut una ajuda comunitària anteriorment.
  
b) Presentats pels centres que impartixen ensenyances o desenrotllen programes de compensació educativa, autoritzats per mitjà de la corresponent Resolució de la Direcció General d'Ordenació i Innovació Educativa i Política Lingüística
  
c) Que propicien la igualtat d'oportunitats entre les alumnes i els alumnes
  
d) Que fomenten la participació activa de l'alumnat amb necessitats educatives especials
  
e) Que promoguen l'educació intercultural
  
2. Es valorarà la qualitat del projecte (fins a 10 punts), d'acord amb el següent barem:
  
1. Plantejament del projecte: fins a 3 punts.
  
1.1. Viabilitat dels objectius que es proposen o, en el cas de les renovacions de projectes, grau de consecució dels objectius proposats l'any anterior : fins a 1 punt
  
1.2. Adequació del pla de treball als objectius proposats: fins a 1 punt.
  
1.3. Validesa de l'avaluació proposada: fins a 1 punt.
  
2. Caràcter innovador pel grau de transnacionalitat que requerix el projecte: fins a 2 punts.
  
3. Foment de l'aprenentatge de llengües: fins a 1 punt.
  
4. Incidència del projecte en l'atenció a l'alumnat amb necessitats educatives especials o amb necessitats de compensació educativa: fins a 1 punt.
  
5. Ús de les tecnologies de la informació i de la comunicació: fins a 1 punt.
  
6. Implicació dels diferents sectors de la comunitat educativa: fins a 1 punt.
  
7. Estratègies previstes per a la difusió: fins a 1 punt.
  
En qualsevol cas, perquè un projecte puga ser seleccionat i rebre ajuda, haurà d'obtindre un mínim de 5 punts en l'apartat 2 (qualitat del projecte).
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres beneficiaris remetran a la Direcció General d'Ordenació i Innovació Educativa i Política Lingüística, en els 20 dies hàbils següents a la finalització de l'activitat, una còpia de la Memòria Econòmica i una Memòria Pedagògica, en la qual constaran:
  
1. Relació del professorat participant, indicant si és responsable o col·laborador.
  
2. Grau de consecució dels objectius del projecte, les activitats desenrotllades i la seua temporalització.
  
3. Materials produïts.
  
4. Grau d'implicació en el projecte dels distints sectors de la comunitat educativa.
  
5. Sistema utilitzat per a difondre el projecte, i, si és procedent, el producte final, amb indicació de centres, institucions i col·lectius socials als que podria ser útil didàcticament.
  
6. Previsió de continuïtat del projecte, si és procedent.
  
2. La Direcció General d'Ordenació i Innovació Educativa i Política Lingüística, després de l'avaluació del projecte, expedirà els certificats corresponents al professorat participant. El nombre d'hores que se certificarà serà el següent:
  
- per al professorat responsable del projecte en centres coordinadors: fins a 50 hores.
  
- per al professorat responsable del projecte en centres associats: fins a 45 hores.
  
- per al professorat col·laborador en projectes en centres tant coordinadors com associats: fins a 35 hores.
  
Capítol II
  
Comenius 1.2. Projectes Lingüístics Comenius
  
Primer. Objectiu
  
L'objectiu dels Projectes Lingüístics és fomentar la motivació i la capacitat dels joves per a comunicar-se en llengües distintes de la pròpia. L'element principal del Projecte Lingüístic no és l'ensenyança formal d'una llengua com tal, sinó el seu aprenentatge a través de l'elaboració d'un treball sobre un tema d'interés comú amb la col·laboració de joves d'un altre país.
  
En els Projectes Lingüístics participen dos centres procedents de dos països europeus. Estos Projectes se centren en l'aprenentatge de llengües estrangeres, donant prioritat a les llengües menys divulgades i menys ensenyades, i culminen generalment en un intercanvi consistent en una estada en el centre associat i una visita efectuada en contrapartida (edat mínima dels alumnes: 14 anys)
  
Els centres interessats a treballar de manera conjunta en un Projecte Lingüístic Comenius hauran de presentar les seues candidatures en els seus respectius països i serà necessària l'aprovació dels Projectes per part de les dos Agències Nacionals implicades per a obtindre l'aprovació final de Projecte.
  
El Projecte Lingüístic Comenius ha de tindre com resultat final un producte bilingüe que es puga difondre i, si correspon, publicar per al seu aprofitament didàctic en altres centres.
  
Els Projectes Lingüístics tindran una duració d'un curs acadèmic i tindran com a part fonamental un intercanvi d'alumnat. Els intercanvis són particularment enriquidors, ja que l'alumnat treballa conjuntament i utilitza les llengües de treball del Projecte com a mitjà de comunicació i aprenentatge.
  
Els intercanvis d'alumnat hauran de complir els requisits següents:
  
1. Realitzar-se en període lectiu dels centres d'acollida.
  
2. Comptar amb el compromís exprés, per escrit, de la direcció dels centres associats.
  
3. Basar-se en la reciprocitat, de forma que l'alumnat dels dos centres tinga l'oportunitat de realitzar la seua part del Projecte en el centre del país associat.
  
4. La duració mínima de l'activitat per a cada u dels grups en el país associat serà de catorze dies (inclòs el viatge).
  
5. L'intercanvi tindrà lloc dins de la localitat en què el centre associat estiga ubicat.
  
6. Els participants hauran de residir en els domicilis de l'alumnat receptor, excepte en circumstàncies excepcionals, que hauran de ser justificades.
  
7. El grup estarà format, com a mínim, per 10 alumnes de 14 anys o més i un professor o professora, i s'ajustaran a este mòdul els grups superiors. En grups mixtos, podrà participar un professor i una professora.
  
Quan no siga possible organitzar els dos intercanvis durant el mateix curs acadèmic, el període d'activitat podrà ampliar-se a dos cursos consecutius.
  
Segon. Requisits dels centres participants
  
Podran sol·licitar estes ajudes els centres docents de la Comunitat Valenciana que impartixen les següents ensenyances establides per la Llei Orgànica 1/1990, de 3 d'octubre, d'Ordenació General del Sistema Educatiu, excepte els centres específics de Formació de Persones Adultes:
  
- de règim general: Educació Infantil, Educació Primària, Educació Secundària, Batxillerat i Formació Professional.
  
- de règim especial: Ensenyances Artístiques i Escoles Oficials d'Idiomes.
  
Tercer. Modalitat i quantia de les ajudes
  
1. Ajudes per a Visites Preparatòries
  
Les Visites Preparatòries tenen com a finalitat fixar amb el socis les bases per a elaborar el projecte futur. Les ajudes seran de fins a un màxim de 1.000 euros per persona i es fixaran en funció del país que s'haja de visitar. Podrà participar un màxim de dos professors o professores per centre i tindran una duració màxima d'una setmana.
  
2. Ajudes per a Projectes Lingüístics Comenius
  
L'ajuda constarà de dos parts:
  
1. Una quantitat fixa de fins a 1.500 euros per a contribuir a les despeses relacionades amb les activitats del projecte, excepte els viatges internacionals. Amb caràcter excepcional, i amb el propòsit de proporcionar fons complementaris per a la preparació lingüística, la quantitat fixa concedida als centres que no incloguen la llengua del centre associat en el programa d'estudis de l'alumnat participant en l'intercanvi serà de 2.000 euros.
  
2. Una quantitat variable que ajude a sufragar les despeses dels viatges internacionals i les dietes del personal educatiu que participe en les següents activitats:
  
- Reunions transnacionals de professorat per a tractar qüestions referents a la planificació i organització dels intercanvis. La duració màxima de la reunió serà d'una setmana i només podrà assistir un professor o professora per centre.
  
- En els intercanvis de grups realitzats en el context d'un Projecte Lingüístic Comenius se subvencionarà, a més de l'alumnat, com a màxim, a dos acompanyants adults per cada grup de 10 alumnes, i en qualsevol cas, a un professor i a una professora si es tracta d'un grup mixt d'alumnat.
  
Quart. Forma i termini de presentació de les sol·licituds
  
Els centres que desitgen participar presentaran la següent documentació:
  
1. Ajudes per a Visites Preparatòries
  
1. Formulari electrònic ?Sòcrates Comenius 1 de Candidatura para Visitas Preparatorias' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates Comenius 1 de Candidatura para Visitas Preparatorias'.
  
3. Instància per a Visites Preparatòries, segons el model A què figura en l'Annex V d'esta ordre
  
Les sol·licituds per a Visites Preparatòries es presentaran com a mínim dos mesos abans de la seua realització.
  
2. Ajudes per a Projectes
  
1. Formulari electrònic ?Sòcrates Comenius 1 de Candidatura para Proyectos Escolares Comenius, Proyectos Lingüísticos Comenius y Proyectos Comenius para al Desarrollo Escolar' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates Comenius 1 de Candidatura para Proyectos Escolares Comenius, Proyectos Lingüísticos Comenius y Proyectos Comenius para el Desarrollo Escolar'.
  
3.Instància per a Projectes, segons el model B que figura en l'Annex V d'esta ordre.
  
4. Aprovació del Projecte pel Consell Escolar o òrgan corresponent, si és procedent, segons el model C que figura en l'Annex V d'esta ordre.
  
5. Carta de compromís dels altres centres docents membres de l'associació.
  
6. Certificat de la direcció del centre on s'indique el professorat implicat en el Projecte, així com les matèries o àrees que impartix, segons el model D que figura en l'Annex V d'esta ordre.
  
7. Carta de compromís del centre estranger d'acceptar l'acollida de l'alumnat de la Comunitat Valenciana.
  
8. Relació numerada dels documents aportats
  
El termini de presentació de sol·licituds per als Projectes Lingüístics Comenius serà del 14 de gener a l'1 de març del 2002 estos dos inclusivament.
  
Quint. Criteris de selecció
  
Les sol·licituds presentades pels centres docents seran valorades d'acord amb el barem següent:
  
1. Tindran la consideració de prioritaris els projectes:
  
a) Presentats pels centres que no han rebut una ajuda comunitària anteriorment.
  
b) Presentats pels centres que impartixen ensenyances o desenrotllen programes de compensació educativa, autoritzats per mitjà de la corresponent Resolució de la Direcció General d'Ordenació i Innovació Educativa i Política Lingüística
  
c) Que propicien la igualtat d'oportunitats entre les alumnes i els alumnes
  
d) Que fomenten la participació activa de l'alumnat amb necessitats educatives especials
  
e) Que promoguen l'educació intercultural
  
2. Qualitat del projecte (fins a 10 punts), d'acord amb el següent barem:
  
1. Plantejament del projecte: fins a 3 punts.
  
1.1. Viabilitat dels objectius que es proposen: fins a 1 punt
  
1.2. Adequació del pla de treball als objectius proposats: fins a 1 punt.
  
1.3. Validesa de l'avaluació proposada: fins a 1 punt.
  
2. Caràcter innovador: fins a 2 punts.
  
Per la seua metodologia en l'ensenyança de llegües i per l'ús de les tecnologies de la informació i de la comunicació
  
3. Contribució del Projecte Lingüístic Comenius a la millora i a la capacitat dels joves per a comunicar-se en una llengua distinta de la pròpia: fins a 1 punt
  
4. Interés didàctic del producte final proposat com a objectiu del projecte: fins a 1 punt.
  
5. Estratègies previstes per a la difusió: fins a 1 punt.
  
6. Implicació dels diferents sectors de la comunitat educativa: fins a 1 punt
  
7. Incidència del projecte en l'atenció a l'alumnat amb necessitats educatives especials o amb necessitats de compensació educativa: fins a 1 punt.
  
En qualsevol cas, perquè un projecte puga ser seleccionat i rebre ajuda, haurà d'obtindre un mínim de 5 punts en l'apartat 2 (qualitat del projecte).
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres beneficiaris remetran a la Direcció General d'Ordenació i Innovació Educativa i Política Lingüística, en els 20 dies hàbils següents a la finalització de l'activitat, una còpia de la Memòria Econòmica i una Memòria Pedagògica, en la qual constaran:
  
1. Relació del professorat participant, indicant si és responsable o col·laborador.
  
2. Grau de consecució dels objectius del projecte, les activitats desenrotllades i la seua temporalització.
  
3. Materials produïts.
  
4. Grau d'implicació en el projecte dels distints sectors de la comunitat educativa.
  
5. Sistema utilitzat per a difondre el projecte i el producte final, amb indicació de centres, institucions i col·lectius socials als que podria ser útil didàcticament.
  
6. Previsió de continuïtat del projecte, si és procedent.
  
2. La Direcció General d'Ordenació i Innovació Educativa i Política Lingüística, després de l'avaluació del projecte, expedirà els certificats corresponents al professorat participant. El número d'hores que se certificarà serà el següent:
  
- per al professorat que ha coordinat el desenrotllament del projecte, fins a un total de 50 hores.
  
- per al professorat que ha col·laborat en el desenrotllament del projecte, fins a un total de 35 hores.
  
Capítol III
  
Acollida d'Ajudants Lingüístics Comenius
  
Primer. Objectiu
  
L'objectiu d'esta acció és millorar les aptituds lingüístiques de l'alumnat del centre d'acollida i augmentar la seua motivació quant a l'aprenentatge de llengües i el seu interés pel país i la cultura de l'ajudant.
  
Segon. Requisits dels centres participants
  
Podran sol·licitar estes ajudes els centres docents de la Comunitat Valenciana que impartixen les següents ensenyances establides per la Llei Orgànica 1/1990, de 3 d'octubre, d'Ordenació General del Sistema Educatiu:
  
- de règim general: Educació Infantil, Educació Primària, Educació Secundària, Batxillerat i Formació Professional.
  
- de règim especial: Ensenyances Artístiques, Escoles Oficials d'Idiomes.
  
- Formació de Persones Adultes.
  
Tercer. Forma i termini de presentació de les sol·licituds
  
1. Els centres docents interessats a rebre un Ajudant Lingüístic hauran de presentar la documentació següent:
  
1. Formulari electrònic ?Sòcrates de Candidatura para las Instituciones que desean acoger a un lector de lenguas en el marco de Comenius' al qual s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates de Candidatura para las Instituciones que desean acoger a un lector de lenguas en el marco de Comenius'.
  
3. Instància, segons el model F que figura en l'Annex V d'esta ordre.
  
4. Programa detallat de les activitats a realitzar per l'ajudant.
  
2. El termini de presentació de sol·licituds serà del 14 de gener a l'1 de març del 2002, estos dos inclusivament.
  
Quart. Criteris de selecció
  
1. La Comissió de Selecció prioritzarà les sol·licituds dels centres, d'acord amb els criteris següents :
  
1. Tindran prioritat les sol·licituds presentades pels centres que:
  
1. Estiguen desenrotllant un projecte en el marc de Comenius 1.
  
2. Impartisquen ensenyances o desenrotllen programes de compensació educativa, autoritzats per mitjà de la corresponent Resolució de la Direcció General d'Ordenació i Innovació Educativa i Política Lingüística.
  
3. Apliquen un programa d'educació bilingüe enriquit per la incorporació primerenca d'una llengua estrangera, com a llengua vehicular, des del primer cicle de l'Educació Primària o, de manera experimental, en el segon cicle d'Educació Infantil.
  
2. Es valorarà l'adequació del pla de treball previst per a l'ajudant (fins a 10 punts), d'acord amb el següent barem:
  
1. Tasques encomanades: classes, desdobles, etc.: fins a 4 punts
  
2. Estratègies previstes per a la difusió de la cultura pròpia del país d'origen: fins a 2 punts.
  
3. Activitats programades per a afavorir l'ensenyança d'una segona llengua estrangera: fins a 2 punts.
  
4. Programa d'activitats de suport per a l'alumnat que requerisca una ajuda especial per a l'aprenentatge de llengües estrangeres: fins a 2 punts.
  
En qualsevol cas, perquè una sol·licitud puga ser seleccionada i rebre ajuda, haurà d'obtindre un mínim de 5 punts en l'apartat 2 (adequació del pla de treball).
  
2. La Direcció General d'Ordenació i Innovació Educativa i Política Lingüística notificarà a l'Agència Nacional Sòcrates la relació prioritzada de centres proposada per la Comissió de Selecció. L'Agència Nacional procedirà a la consulta amb les Agències Nacionals d'altres països per a l'adjudicació definitiva dels ajudants, en funció de les demandes disponibles.
  
Quint. Avaluació i reconeixement de l'activitat
  
En finalitzar el període d'ajudantia, el centre presentarà a la Direcció General d'Ordenació i Innovació Educativa i Política Lingüística una Memòria de les activitats realitzades, que indicarà el professorat tutor i els col·laboradors.
  
La Direcció General d'Ordenació i Innovació Educativa i Política Lingüística, després de l'avaluació del projecte, expedirà els certificats corresponents al professorat participant. Al tutor o tutora se li certificarà fins a 10 hores de formació per cada trimestre que haja estat l'ajudant en el centre.
  
ANNEX II
  
Comenius 2.2. Beques Individuals de Formació
  
En el marc d'esta acció es concedixen beques per al professorat, futur professorat i personal amb altres funcions en l'àmbit de l'educació escolar, per a realitzar certes activitats de mobilitat lligades a la seua formació inicial o a la pràctica professional en altres països participants. En el marc de l'acció Comenius 2.2 es concedixen ajudes financeres per a:
  
- Comenius 2.2 A. Beques Individuals per a la Formació Inicial del Professorat.
  
- Comenius 2.2 B. Ajudanties Lingüístiques.
  
- Comenius 2.2 C. Cursos de Pràctiques per a la Formació Contínua del Professorat.
  
Capítol I
  
Comenius 2.2.A. Beques Individuals per a la Formació Inicial del Professorat
  
Primer. Objectiu
  
Esta acció pretén animar el futur professorat a millorar la compressió de la dimensió europea de l'ensenyança i aprenentatge per mitjà d'un període d'estudi supervisat i de formació pràctica en altres països.
  
Segon. Requisits dels participants
  
Podran sol·licitar estes ajudes els estudiants de Magisteri, Ciències de l'Educació, Psicologia o participants en els Cursos d'Aptitud Pedagògica que realitzen estos estudis en un centre de formació de la Comunitat Valenciana, que estiga integrat en un Projecte transnacional Comenius 2.1.
  
Tercer. Quantia de l'ajuda
  
L'import mitjà de la beca concedida per a cobrir els viatges d'anada i tornada al país d'acollida així com les despeses d'estada serà de 500 euros. La quantia total estarà en funció del país en el qual es realitze la formació i la duració d'esta, que estarà compresa entre una i deu setmanes.
  
Quart. Forma i termini de presentació de les sol·licituds
  
1. Les candidatures es presentaran a través del centre en què estiga matriculat el candidat o la candidata.
  
Serà necessari omplir el formulari electrònic de candidatura a què s'accedirà des de l'adreça http://www.cult.gva.es.
  
Així mateix serà necessari presentar:
  
1. Formulari de candidatura imprés.
  
2. Certificat de la direcció del centre en el qual realitza els estudis, en el qual constarà que el candidat és alumne del centre i que este participa en un projecte Comenius 2.1.
  
Esta documentació s'enviarà a l'Agència Nacional Sòcrates amb còpia a la Direcció General d'Ordenació i Innovació Educativa i Política Lingüística.
  
2. Les sol·licituds es podran presentar en qualsevol moment.
  
Quint. Criteris de selecció
  
L'Agència Nacional Sòcrates d'acord amb les Comunitats Autònomes seleccionarà els candidats i les candidates periòdicament segons la disponibilitat de fons i d'acord amb els criteris establits en la ?Guía del Candidato'.
  
Capítol II
  
Comenius 2.2.B. Ajudanties Lingüístiques
  
Primer. Objectiu
  
Esta acció consistix en la concessió d'ajudes financeres a futurs professors d'idiomes perquè desenrotllen un període de pràctiques docents en altres països europeus com a Ajudants Lingüístics. Esta acció busca tant el perfeccionament del futur professorat com la millora de les aptituds lingüístiques de l'alumnat i el seu interés per altres països i cultures.
  
Segon. Requisits dels participants
  
Podran sol·licitar estes ajudes les persones que reunisquen els següents requisits:
  
1. Ser ciutadà espanyol o d'un país de la Unió Europea resident a Espanya.
  
2. Haver cursat o estar cursant els seus estudis universitaris a la Comunitat Valenciana.
  
3. Posseir el títol o estar cursant estudis de Filologia o Magisteri, estos dos en l'especialitat de Filologia d'un idioma distint dels oficials de la Comunitat Valenciana.
  
4. Quan no s'hagen finalitzat els estudis, haver cursat, almenys, dos anys dels estudis citats en el punt 3.
  
5. No haver treballat mai com a professor d'idioma estranger.
  
6. No haver gaudit d'una ajuda financera en el marc del Programa Sòcrates per a este tipus d'activitat.
  
Tercer. Modalitat i quantia de les ajudes
  
Les ajudanties podran tindre una duració entre tres i huit mesos. L'ajuda financera cobrirà les despeses de viatge de l'ajudant al centre d'acollida i les despeses d'estada en funció del país d'acollida i de la duració.
  
Quart. Forma i termini de presentació de les sol·licituds
  
1. Les persones que desitgen participar presentaran la documentació següent:
  
1.Formulari electrònic ?Sòcrates de Candidatura para los Lectorados de lenguas Comenius' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates de Candidatura para Lectorados de lenguas Comenius'.
  
3. Instància, segons el model G que figura en l'Annex V d'esta ordre
  
4. Fotocòpia del DNI o del document equivalent
  
5. Certificat acadèmic d'estudis (original o fotocòpia compulsada) en el qual consten les qualificacions obtingudes.
  
6. Declaració responsable de no haver treballat com a professor de la llengua corresponent.
  
7. Certificats originals o fotocòpies compulsades que acrediten els mèrits valorables.
  
8. Relació numerada dels documents aportats.
  
2. El termini de presentació de sol·licituds serà del 14 de gener a l'1 de març de 2002, estos dos inclusivament.
  
Quint. Criteris de selecció
  
1. Tindran prioritat les candidatures que presenten les següents condicions:
  
1. Es referisquen a l'ensenyança de les llengües menys difoses i menys ensenyades de la Unió Europea.
  
2. Incloguen la utilització de les noves tecnologies didàctiques de l'ensenyança a distància.
  
3. Suposen una ajuda a les persones menys afavorides.
  
4. Impliquen un suport particular a persones amb dificultats per a l'aprenentatge de llengües estrangeres.
  
5. No hagen rebut ajuda comunitària amb anterioritat.
  
2. Es valoraran els candidats i les candidates tenint en compte el següent barem:
  
1. Formació acadèmica: fins a 3 punts
  
1. Expedient acadèmic en el títol al·legat:
  
Puntuació mitjana de 8,50 a 10,00: 1 punt
  
Puntuació mitjana de 6,00 a 8,49: 0,5 punts
  
2. Doctorat i premis extraordinaris:
  
Títol de doctor: 0,5 punts
  
Premi extraordinari del doctorat: 1 punt
  
Premi extraordinari en la titulació al·legada: 0,5 punts
  
 3. Altres titulacions universitàries de caràcter oficial no al·legades com a requisit:
  
Titulacions de Primer Cicle: 0,5 punts
  
Titulacions de Segon Cicle: 1 punt
  
 4. Titulacions d'ensenyances d'idiomes:
  
Cicle Mitjà de l'Escola Oficial d'Idiomes o equivalent: 0,5 punts
  
Cicle Superior de l'Escola Oficial d'Idiomes o equivalent: 1 punt
  
 5. Títol d'especialització didàctica o equivalent 0,5 punts
  
2. Altres mèrits:
  
1. Per cursos de formació en relació amb l'activitat docent que es desenrotllarà en el futur, organitzats o homologats per l'administració Educativa (0,1 punts per cada 10 hores): fins a 3 punts
  
2. Per publicacions
  
fins a 1 punt
  
3. Per estar inscrit en la borsa de treball de la Conselleria de Cultura i Educació: 1 punt
  
 4. Per participar en un curs d'Especialització en Llengües Estrangeres convocats o autoritzats per la Direcció General d'Ordenació i Innovació Educativa i Política Lingüística, d'acord amb l'Ordre Ministerial d'11 de gener de 1996 (BOE del dia 23): 1,5 punts
  
Només seran tinguts en compte aquells mèrits degudament justificats per mitjà de l'oportuna documentació acreditativa.
  
Capítol III
  
Comenius 2.2.C. Cursos de Pràctiques per a la Formació Contínua del Professorat
  
Primer. Objectiu
  
Esta modalitat de l'acció Comenius 2.2 té com a finalitat concedir beques que permeten al professorat o al personal d'altres categories del sector educatiu participar en cursos de formació que tinguen lloc en un país de la Unió Europea distint d'aquell on habitualment exercixen la seua professió. En esta modalitat s'establixen dos tipus de cursos:
  
- Cursos generals de formació pràctica.
  
- Cursos de formació del professorat d'idiomes.
  
La descripció dels cursos està publicada en un catàleg que podrà ser consultat en les adreces indicades en el Preàmbul de la present ordre i en Internet: http://www.cult.gva.es
  
Només en el cas que estos cursos no responguen a les seues necessitats, els candidats podran optar a cursos no inclosos en el catàleg. Els candidats i les candidates han de seleccionar un curs del seu interés i, abans de sol·licitar l'ajuda, sol·licitar la preinscripció. L'acceptació del coordinador per a participar en el curs haurà d'acompanyar necessàriament la sol·licitud d'ajuda.
  
Segon. Requisits dels participants
  
1. Treballar en un centre públic o privat de la Comunitat Valenciana en el curs acadèmic 2001-2002, que impartisca les següents ensenyances establides per la Llei Orgànica 1/1990, de 3 d'octubre, d'Ordenació General del Sistema Educatiu, excepte els centres específics de Formació de Persones Adultes:
  
- de règim general: Educació Infantil, Educació Primària, Educació Secundària, Batxillerat i Formació Professional.
  
- de règim especial: Ensenyances Artístiques i Escoles Oficials d'Idiomes.
  
Podran també participar els candidats que estan prestant servicis en l'exterior en el curs acadèmic 2001-2002, sempre que hagen tingut el seu últim destí en la Comunitat Valenciana.
  
2. No haver sigut beneficiari d'una ajuda del Programa Sòcrates en les seues accions Comenius 3.2 i Lingua B en les convocatòries del 1999 i 2000, Arió en les convocatòries del 1999, 2000 i 2001, i Comenius 2.2.C en l'última convocatòria.
  
3. Tindre el perfil professional apropiat al curs sol·licitat, sempre que s'acredite el coneixement de la llengua de treball que figure en primer lloc en el curs que se sol·licita.
  
4. No tindre concedida una altra ajuda per qualsevol Administració o ens públic o privat, nacional o estranger, per a la mateixa activitat.
  
5. Podrà participar en els cursos de Formació del Professorat d'Idiomes només:
  
a) Professorat qualificat i que exercisca l'ensenyança d'una llengua estrangera.
  
b) Professorat d'altres àrees que ensenye utilitzant una llengua estrangera.
  
c) Inspectors d'Educació i assessors de CEFIRE que treballen en l'àmbit de l'ensenyança d'idiomes.
  
d) D'acord amb la Guía del Candidato, el professorat que, havent tingut com a activitat regular l'ensenyança d'una llengua estrangera i estant en situació d'excedència, tinga previst reincorporar-se al seu lloc de treball com a docent de llengües estrangeres el curs 2002-2003.
  
Tercer. Modalitat i quantia de l'ajuda
  
Les ajudes per a assistir a l'activitat de formació seran entre 500 i 1.500 euros segons la duració i el lloc de realització del curs. La duració oscil·larà entre 1 i 4 setmanes per als Cursos Generals de Formació Pràctica i entre 2 i 4 per als Cursos del Professorat d'Idiomes.
  
Serà necessari sol·licitar els respectius permisos quan l'activitat es realitze dins de període lectiu. La concessió de les ajudes no significa la concessió automàtica dels permisos.
  
Quart. Forma i termini de presentació de les sol·licituds
  
1. Totes les persones interessades hauran de presentar la documentació següent:
  
1. Instància, segons el model H que figura en l'Annex V d'esta ordre.
  
2. Formulari electrònic ?Sòcrates Comenius 2 de solicitud de subvenciones para asistir a Cursos de Formación Práctica'.
  
3. Dos còpies impreses del Formulari electrònic ?Sòcrates Comenius 2 de sol·licitud de subvenciones para assistir a Cursos de Formació Práctica'.
  
4. En cas de sol·licitar un curs de catàleg, confirmació de preinscripció en el curs sol·licitat, atorgada pel coordinador, en dos exemplars.
  
5. Fotocòpia del DNI o del document equivalent.
  
6. Certificat la direcció del centre en què conste la tasca que exercix durant el curs acadèmic 2001-2002.
  
7. En el cas de candidats en situació d'excedència, declaració responsable d'incorporar-se al centre durant el curs acadèmic 2002-2003.
  
8. Proposta sobre la posada en pràctica dels nous coneixements i habilitats adquirits en el curs i la seua repercussió en benefici de la tasca professional que es desenrotlla.
  
2. Documentació específica:
  
2.1. Cursos Generals de Formació Pràctica:
  
1. Documentació que acredite el domini de la llengua de treball que figure en primer lloc en el curs sol·licitat.
  
2. Si és procedent, explicació raonada de la relació entre el curs sol·licitat i el perfil professional del candidat o de la candidata.
  
2.2. Cursos de Formació de Professorat d'Idiomes:
  
1. Certificat que acredite l'ensenyança de l'idioma per a la qual se sol·licita la beca durant el present curs acadèmic.
  
2. Per al professorat que ensenye utilitzant una llengua estrangera, certificat del centre que acredite esta situació.
  
Les sol·licituds es presentaran des del 14 de gener fins a l'1 de març del 2002, estos dos inclusivament. Les sol·licituds per a assistir a cursos fora del Catàleg es podran presentar fins al 30 de juny del 2003 i, en tot cas, amb dos mesos d'antelació a l'inici del curs per al qual se sol·licita l'ajuda.
  
Quint. Criteris de selecció
  
1. Cursos Generals de Formació.
  
1. Tindran prioritat aquelles candidates i candidats que:
  
a) sol·liciten una ajuda per a assistir als cursos inclosos en el Catàleg Comenius
  
b) figuren en el ?Pla Comenius- corresponent al seu centre docent
  
c) no hagen tingut ajuda comunitària amb anterioritat
  
2. Les sol·licituds es valoraran d'acord amb el següent barem:
  
a) Relació directa de la tasca professional que es desenrotlla amb el tema del curs sol·licitat: fins a 3 punts.
  
b) Coneixements de la llengua que figure en primer lloc entre les oficials del curs: fins a 2 punts.
  
c) Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua tasca professional: fins a 2 punts.
  
2. Cursos de Formació del Professorat d'Idiomes
  
1. Tindran prioritat aquelles candidates i candidats que:
  
a) sol·liciten una ajuda per a assistir als cursos inclosos en el Catàleg Comenius
  
b) els centres docents mencionen en el seu ?Pla Comenius-
  
c) desitgen participar en cursos que els permeten millorar l'ensenyança de les llengües oficials menys usades i ensenyades de la Unió Europea
  
d) desitgen potenciar l'aprenentatge d'una segona llengua estrangera
  
e) siguen mestres que ensenyen un idioma estranger en Educació Infantil o primer cicle d'Educació Primària
  
f) no hagen tingut ajuda comunitària amb anterioritat
  
2. Les sol·licituds es valoraran d'acord amb el següent barem:
  
a) Relació directa de la tasca professional que es desenrotlla amb el tema del curs sol·licitat: fins a 3 punts.
  
b) Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua tasca professional: fins a 2 punts.
  
Sext. Inscripció en el cursos
  
Una vegada es comunique als candidats que se'ls ha concedit una beca per a participar en el curs en què estan preinscrits, estos hauran de confirmar, amb la major brevetat possible, la seua inscripció directament als coordinadors dels cursos. Els organitzadors dels cursos decidiran quins candidats assistiran al seu curs en funció de l'orde d'arribada de la confirmació d'assistència.
  
Quant a les cancel·lacions de cursos (per part del beneficiari o del coordinador del curs) s'estarà al que indiquen les Instruccions per als Candidats del Catàleg de Cursos de Comenius 2.
  
Sèptim. Avaluació i reconeixement de l'activitat
  
Les persones beneficiàries remetran a la Direcció General d'Ordenació i Innovació Educativa i Política Lingüística una Memòria Pedagògica sobre el curs a què han assistit, en el termini de 20 dies hàbils després d'haver finalitzat el curs.
  
Als efectes d'acreditar les corresponents hores de formació, les persones interessades sol·licitaran en el país d'acollida un certificat d'assistència en què conste nom complet, número de DNI o passaport, títol de l'activitat i modalitat, data i lloc de realització, així com el nombre d'hores de l'activitat. Se certificarà fins a un màxim de 40 hores setmanals.
  
ANNEX III
  
Grundtvig. Educació d'Adults i altres Itineraris Educatius
  
Esta acció pretén promoure la dimensió europea en l'aprenentatge al llarg de tota la vida i contribuir, per mitjà de la cooperació internacional a la innovació, major qualitat d'ensenyança i accessibilitat a altres itineraris educatius.
  
En el marc de l'acció Grundtvig, s'oferixen ajudes financeres per a les dos modalitats descentralitzades següents:
  
- Grundtvig 2. Associacions d'Aprenentatge
  
- Grundtvig 3. Mobilitat per a la Formació d'Educadors d'Adults
  
Capítol I
  
Grundtvig 2. Associacions d'Aprenentatge
  
Primer. Objectiu
  
Les Associacions d'Aprenentatge Grundtvig són el marc per a desenrotllar activitats de cooperació a xicoteta escala entre organitzacions que treballen en l'àmbit de la formació de les persones adultes, en el sentit més ampli de l'expressió. Es fomentarà amb especial interés les associacions mixtes d'educació formal i no formal. En l'associació estaran representats, com a mínim, tres països dels que poden participar en el Programa Sòcrates, dels quals, almenys un ha de ser un estat membre de la Unió Europea.
  
L'acció contempla ajudes per a la realització de projectes amb una duració màxima de tres anys, després d'una revisió i avaluació anual.
  
Així mateix els centres i Institucions que participen en esta acció, podran sol·licitar un Ajudant Lingüístic Comenius en les condicions que s'especifiquen en l'Annex I, capítol III de la present ordre.
  
Segon. Requisits dels candidats
  
1. Podran sol·licitar estes ajudes els centres i institucions de la Comunitat Valenciana que, per a actuar com a coordinadors, hauran de pertànyer a una de les següents categories:
  
1. Centres específics de formació de persones adultes i centres específics d'educació a distància o centres associats d'educació a distància.
  
2. Organitzacions que impartisquen formació al personal de Formació de Persones Adultes.
  
3. Administració autonòmica o local, i agències de desenrotllament.
  
4. Qualsevol organització dedicada a la Formació de Persones Adultes, com les fundacions i associacions sense ànim de lucre, les universitats populars, els sindicats i les associacions d'empresaris, les biblioteques i els museus, els centres penitenciaris, les associacions esportives i les associacions de veïns.
  
5. Organitzacions professionals i empreses privades que estiguen aplicant plans d'aprenentatge no limitat a la Formació Professional.
  
6. Altres proveïdors d'educació que responguen a demandes d'aprenentatge individuals de persones adultes.
  
2. Podran participar com a socis altres organismes, com editors o centres d'investigació, sempre que aporten experiència complementària apropiada.
  
Tercer. Modalitat i quantia de les ajudes
  
1. Visites Preparatòries
  
Es concediran fins a un màxim de 1.000 euros per persona (segons el país de destí i la duració de la visita) per a la realització de trobades transnacionals per a la preparació d'un projecte.
  
2. Projectes
  
Les Associacions d'Aprenentatge podran rebre ajuda financera durant un o dos anys, en funció de la naturalesa de l'activitat proposada. En determinats casos, degudament justificats, podran rebre l'ajuda fins a un màxim de tres anys.
  
L'ajuda per als projectes constarà de dos parts:
  
1. Una quantitat fixa per a contribuir al pagament de les despeses relacionades amb les activitats del projecte, excepte els viatges internacionals. La quantitat anual concedida serà de 5.000 euros per al coordinador i de 4.000 euros per a cada un dels socis, llevat que la quantitat sol·licitada siga inferior.
  
2. Una quantitat variable per a ajudar a sufragar les despeses dels viatges internacionals i les dietes. En principi, cap activitat mampresa en el marc d'un projecte durarà més de dos setmanes.
  
Quart. Forma i termini de presentació de les sol·licituds
  
1. Visites Preparatòries
  
1. Formulari electrònic ?Sòcrates Grundtvig 2 de Candidatura para Visitas Preparatorias' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic ?Sòcrates Grundtvig 2 de Candidatura para Visitas Preparatorias'.
  
3. Instància per a Visites Preparatòries, segons el model A que figura en l'Annex V d'esta ordre.
  
2. Projectes
  
2.1. Projectes nous
  
2.1.1. Els centres coordinadors han de presentar:
  
1. Formulari electrònic de candidatura ?Sòcrates Grundtvig 2. Asociaciones de aprendizaje' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic de candidatura ?Sòcrates Grundtvig 2. Asociaciones de aprendizaje'.
  
3. Instància per a projectes segons el model I que figura en l'Annex V d'esta ordre.
  
4. Carta de compromís dels altres centres membres de l'associació.
  
5. Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons model C que figura en l'Annex V d'esta ordre, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'Annex V d'esta ordre.
  
6. Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
7. Relació numerada dels documents que aporta.
  
2.1.2. Els centres associats han de presentar:
  
1. Dos còpies del formulari presentat pel centre coordinador i la traducció dels epígrafs que descriuen el projecte.
  
2. Instància per a projectes segons el model I que figura en l'Annex V d'esta ordre.
  
3. Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons el model C que figura en l'Annex V d'esta ordre, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'Annex V d'esta ordre.
  
4. Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
5. Relació numerada dels documents que aporta.
  
2.2. Renovació de Projectes
  
2.2.1. Els centres coordinadors han de presentar:
  
1. Formulari electrònic de renovació de candidatura ?Sòcrates Grundtvig 2. Asociaciones de aprendizaje' a què s'accedirà des de l'adreça http://www.cult.gva.es.
  
2. Dos còpies impreses del Formulari electrònic de renovació de candidatura ?Sòcrates Grundtvig 2. Asociaciones de aprendizaje'.
  
3. Instància per a projectes segons el model J que figura en l'Annex V d'esta ordre.
  
4. Carta de compromís dels altres centres membres de l'associació.
  
5. Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons model C que figura en l'Annex V d'esta ordre, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'Annex V d'esta ordre.
  
6. Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
7. Relació numerada dels documents que aporta.
  
2.2.2. Els centres associats han de presentar:
  
1. Dos còpies del formulari de renovació de candidatura presentat pel centre coordinador i la traducció dels epígrafs que descriuen el projecte.
  
2. Instància per a projectes segons el model J que figura en l'Annex V d'esta ordre.
  
3. Si el sol·licitant és un centre docent, ha d'incloure l'aprovació del projecte pel Consell Escolar o òrgan corresponent, si és procedent, segons el model C que figura en l'Annex V d'esta ordre, així com el certificat de la direcció del centre, en el qual s'ha d'incloure una relació del professorat implicat en el projecte, amb els seus DNI i àrees o matèries que impartix, segons el model D que figura en l'Annex V d'esta ordre.
  
4. Si el sol·licitant no és un centre docent, presentarà un document que acredite que desenrotlla plans d'educació com a part de la seua ?responsabilitat?.
  
5. Relació numerada dels documents que aporta.
  
El termini de presentació de Projectes serà des del 14 de gener fins a l'1 de març de 2002, estos dos inclusivament
  
Quint. Criteris de selecció
  
1. Tindran la consideració de prioritaris els projectes:
  
a) Presentats pels centres que no han rebut una ajuda comunitària anteriorment.
  
b) Presentats pels centres que impartixen ensenyances o desenrotllen programes de compensació educativa, autoritzats per mitjà de la corresponent resolució de la Direcció General d'Ordenació i Innovació Educativa i Política Lingüística
  
c) Que propicien la igualtat d'oportunitats entre les alumnes i els alumnes
  
d) Que fomenten la participació activa de l'alumnat amb necessitats educatives especials
  
e) Que promoguen l'educació intercultural
  
2. Es valorarà la qualitat del projecte (fins a 10 punts), d'acord amb el següent barem:
  
1. Plantejament del projecte: fins a 3 punts.
  
1.1. Viabilitat dels objectius que es proposen o, en el cas de les renovacions de projectes, grau de consecució dels objectius proposats l'any anterior: fins a 1 punt
  
1.2. Adequació del pla de treball als objectius proposats: fins a 1 punt.
  
1.3. Validesa de l'avaluació proposada: fins a 1 punt.
  
2. Caràcter innovador pel grau de transnacionalitat que requerix el projecte: fins a 2 punts.
  
3. Foment de l'aprenentatge de llengües: fins a 1 punt.
  
4. Incidència del projecte en l'atenció i millora de l'èxit escolar de l'alumnat amb necessitats educatives i socials especials i necessitats de compensació educativa: fins a 1 punt.
  
5. Ús de les tecnologies de la informació i de la comunicació: fins a 1 punt.
  
6. Implicació dels diferents sectors de la comunitat educativa: fins a 1 punt.
  
7. Estratègies previstes per a la difusió: fins a 1 punt.
  
En qualsevol cas, perquè un projecte puga ser seleccionat i rebre ajuda, haurà d'obtindre un mínim de 5 punts en l'apartat 2 (qualitat del projecte).
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, els centres i institucions beneficiàries remetran a la Direcció General d'Ordenació i Innovació Educativa i Política Lingüística, en els 20 dies hàbils següents a la finalització de l'activitat, una còpia de la Memòria Econòmica i una Memòria Pedagògica en la qual hauran de fer constar:
  
1. Relació del professorat participant, indicant si és responsable o col·laborador.
  
2. Grau de consecució dels objectius del projecte, les activitats desenrotllades i la seua temporalització.
  
3. Materials produïts.
  
4. Grau d'implicació en el projecte dels distints sectors de la comunitat educativa.
  
5. Sistema utilitzat per a difondre el projecte, i si és procedent, el producte final, amb indicació de centres, institucions i col·lectius socials als quals puga ser útil didàcticament.
  
6. Previsió de continuïtat del projecte, si és procedent.
  
2. La Direcció General d'Ordenació i Innovació Educativa i Política Lingüística, després de l'avaluació del projecte, expedirà els certificats acreditatius corresponents al professorat participant. El nombre d'hores que se certificarà serà el següent:
  
- professorat responsable del projecte en centres coordinadors: fins a 50 hores.
  
- professorat responsable del projecte en centres associats: fins a 45 hores.
  
- professorat col·laborador en projectes en centres coordinadors o associats: fins a 35 hores.
  
Capítol II
  
Grundtvig 3. Mobilitat per a la Formació d'Educadors
  
d'Adults
  
Primer. Objectiu
  
L'objectiu de Grundtvig 3 és contribuir a millorar la qualitat de l'aprenentatge permanent afavorint que els que treballen en els centres de Formació de Persones Adultes, en el sentit més ampli de l'expressió, o participen en la Formació de les Persones Adultes realitzen cursos de formació entre una i quatre setmanes en l'estranger.
  
Les activitats de formació (cursos, conferències, jornades, congressos, seminaris...) als quals es pot assistir amb ajudes de Grundtvig 3 versaran sobre els següents aspectes:
  
1. Metodologia utilitzada en la Formació de Persones Adultes.
  
2. Gestió de centres de Formació de Persones Adultes.
  
3. Promoció de l'aprenentatge permanent en la comunitat.
  
4. Educació intercultural i educació de treballadors migrants o itinerants.
  
També podran sol·licitar cursos del Catàleg Comenius 2. En este cas, serà necessari comptar amb la preinscripció del curs corresponent. En qualsevol cas, també es podrà sol·licitar la participació en un curs de formació que no pertanya a esta categoria, sempre que el dit curs respecte els objectius generals de l'acció i verse sobre algun dels aspectes expressats en l'apartat primer d'este capítol.
  
En alguns casos, el curs podrà adoptar la forma d'estada en pràctiques en un comerç, indústria o una organització no governamental que puga facilitar la consecució dels objectius enumerats.
  
Segon. Requisits dels candidats
  
1. Les ajudes es poden concedir al personal que treballa en la Formació de Persones Adultes, a temps parcial o complet, tant en el sistema formal com en el no formal. S'inclouen:
  
1. Professorat i equips directius que treballen en centres de Formació de Persones Adultes.
  
2. Inspectors d'Educació, assessors de CEFIRE i formadors amb responsabilitat en l'àmbit de la Formació de Persones Adultes.
  
3. Personal que treballa amb adults en situació de risc d'exclusió social, com a mediadors i educadors de carrer.
  
4. Persones que participen en educació intercultural o en tasques educatives relacionades amb treballadors migrants o itinerants.
  
5. Personal que assistix les persones adultes amb necessitats educatives especials.
  
2. El professorat d'idiomes que desitge optar a una ajuda per a participar en un curs de formació ha de pertànyer a una de les categories següents:
  
1. Professorat qualificat d'idiomes estrangers que exercisca en la Formació de Persones Adultes.
  
2. Formadors del Professorat d'Idiomes de les Persones Adultes.
  
3. Professorat d'adults que utilitze una llengua estrangera per a impartir classes d'altres àrees o matèries.
  
4. Inspectors d'Educació i assessors de CEFIRE que treballen en l'àmbit de l'ensenyança d'idiomes a les persones adultes.
  
Tercer. Quantia de les ajudes
  
Les ajudes seran de fins a un màxim de 1.500 euros per persona, per a contribuir a cobrir les despeses de viatges, taxes d'inscripció (si n'hi haguera) i estada, ocasionats per l'assistència a l'activitat de formació.
  
La quantia de les ajudes serà fixada individualment, tenint en compte l'activitat de formació, la duració i el lloc on es realitzarà.
  
Quart. Forma i termini de presentació de les sol·licituds
  
1. Les persones que tinguen les condicions exigides, presentaran la documentació següent:
  
1. Formulari electrònic de candidatura ?Sòcrates Grundtvig 3. Mobilitat per als educadors d'Adults'.
  
2. Dos còpies impreses del Formulari electrònic de candidatura ?Sòcrates Grundtvig 3. Mobilitat per als Educadors d'Adults'.
  
3. Instància, segons el model K que figura en l'Annex V d'esta ordre.
  
4. Fotocòpia del DNI o del document equivalent.
  
5. Acreditació de la competència lingüística operativa en la llengua de treball del curs.
  
6. Estratègies previstes per a difondre el resultat obtingut en l'activitat o curs corresponent.
  
7. Si el candidat o la candidata presta els seus servicis en una organització privada, ha de presentar els estatuts de l'organització i prova recent de la seua existència (últim informe anual, certificat financer etc.).
  
8. Document que acredite la preinscripció en el curs, si s'ha elegit entre els del Catàleg de Comenius.
  
9. Relació numerada dels documents aportats.
  
2. Les sol·licituds hauran de presentar-se dos mesos abans de la realització de l'activitat.
  
Quint. Criteris de selecció
  
1. Tindran prioritat aquelles candidates i candidats que:
  
a) sol·liciten una ajuda per a assistir als cursos inclosos en el Catàleg Comenius / Grundtvig
  
b) sol·liciten cursos desenrotllats en el marc de projectes de cooperació europea finançats per Grundtvig 1 o per l'acció sobre Formació de les Persones Adultes de la primera fase del Programa Sòcrates.
  
c) no hagen tingut ajuda comunitària amb anterioritat
  
2. Les sol·licituds es valoraran d'acord amb el següent barem:
  
a) Relació directa de la tasca professional que es desenrotlla amb el tema del curs sol·licitat: fins a 3 punts.
  
b) Coneixements de la llengua que figure en primer lloc entre les oficials del curs: fins a 2 punts.
  
c) Plantejament sobre com portarà a la pràctica els nous coneixements i habilitats adquirits en el curs i com repercutiran en benefici de la seua tasca professional: fins a 2 punts.
  
Sext. Avaluació i reconeixement de l'activitat
  
Les persones beneficiàries remetran a la Direcció General d'Ordenació i Innovació Educativa i Política Lingüística una Memòria Pedagògica en el termini de 20 dies hàbils després d'haver finalitzat el curs.
  
Als efectes d'acreditar les corresponents hores de formació, les persones interessades sol·licitaran en el país d'acollida un certificat d'assistència en què conste nom complet, número de DNI o passaport, títol de l'activitat i modalitat, data i lloc de realització, així com el nombre d'hores de l'activitat. Se certificarà fins a un màxim de 40 hores setmanals.
  
ANNEX IV.
  
Arió. Visites d'Estudi per als responsables de la presa de
  
decisions en matèria d'educació
  
Primer. Objectius
  
Les Visites d'Estudi Arió faciliten l'intercanvi d'informació i experiències entre els responsables de la presa de decisions i els especialistes en educació sobre temes d'interés comú per als països participants i, en especial, en els àmbits de l'Educació Primària, l'Educació Secundària i la Formació Professional. Estes Visites han de tindre un efecte multiplicador en la comunitat educativa de la Comunitat Valenciana, al permetre observar sistemes, polítiques i innovacions en matèria d'educació de la Unió Europea.
  
La Comissió Europea publicarà un Catálogo de Visitas Arión per al període comprés entre setembre de 2002 i maig de 2003. Els catàlegs de cursos estaran a disposició de les persones interessades en el Registre General de la Conselleria de Cultura i Educació, en les direccions Territorials de Cultura i Educació i en els Centres de Formació, Innovació i Recursos Educatius (CEFIRE). També es podran trobar en Internet en: http://www.cult.gva.es
  
La Comissió Europea es reserva el dret d'introduir modificacions sobre les dades, el preu i l'objectiu de les Visites, fins al moment de la seua realització.
  
Segon. Requisits dels participants
  
1. Podran sol·licitar estes ajudes els professionals en servici actiu destinats a la Comunitat Valenciana que realitzen funcions d'administradors de l'educació, directors i assessors de CEFIRE, assessors didàctics de valencià, inspectors d'educació i membres dels equips directius dels centres docents que impartisquen les següents ensenyances establides per la llei Orgànica 1/1990, de 3 d'octubre, d'Ordenació General del Sistema Educatiu:
  
- de règim general: Educació Infantil, Educació Primària, Educació Secundària, Batxillerat i Formació Professional.
  
- de règim especial: Ensenyança Artística, Escoles Oficials d'Idiomes.
  
- Formació de Persones Adultes.
  
2. Les persones candidates hauran d'acreditar el coneixement de la llengua de treball que figure en primer lloc en el curs que sol·liciten.
  
3. Els candidats i les candidates hauran d'explicar les estratègies que utilitzaran per a difondre el resultat de la Visita.
  
4. Les Visites d'Estudi que es realitzen a Espanya, no podran ser sol·licitades per professionals en servici actiu que treballen a Espanya.
  
5. Les persones sol·licitants no hauran sigut beneficiàries d'una ajuda del Programa Sòcrates en les seues accions Comenius 3.2 i Lingua B en les convocatòries del 1999 i 2000, Arió en les convocatòries de 2000 i 2001, i Comenius 2.2.C en l'última convocatòria.
  
Tercer. Quantia de les ajudes
  
Les ajudes assignades seran per a contribuir a les despeses de viatge i estada ocasionats per la realització de les Visites d'Estudi. La quantia serà d'un màxim de 1.000 euros, depenent de la distància entre el punt d'origen i el de la Visita a efectuar.
  
Quart. Forma i termini de presentació de les sol·licituds
  
Les persones que desitgen participar presentaran la següent documentació:
  
1. Formulari electrònic de candidatura ?Sòcrates de Visitas de Estudio Arión' a què s'accedirà des de l'adreça http://www.cult.gva.es
  
2. Dos còpies impreses del Formulari electrònic de candidatura ?Sòcrates de Visitas de Estudio Arión'.
  
3. Instància, segons el model L que figura en l'Annex V d'esta ordre.
  
4. Certificat original o fotocòpia compulsada que acredite els mèrits avaluables.
  
5. Fotocòpia del DNI o del document equivalent.
  
6. Acreditació de la competència lingüística en un dels idiomes de treball de la Visita.
  
7. Justificació de la relació entre el tema elegit i el perfil professional del candidat o de la candidata.
  
8. Estratègies previstes per a difondre la informació i l'experiència adquirida en la Visita d'Estudi.
  
9. Relació numerada dels documents aportats.
  
Quint. Criteris de selecció
  
Les sol·licituds es valoraran d'acord amb el següent barem:
  
1. Relació directa del contingut de la visita sol·licitada amb la funció professional que es desenrotlla: fins a 2 punts.
  
2. Capacitat de la persona candidata per a actuar com a agent multiplicador d'aquelles experiències adquirides en la Visita, que puguen contribuir a la millora de l'educació a la Comunitat Valenciana: fins a 2 punts.
  
3. Proposta d'estratègies per a difondre els resultats obtinguts amb l'experiència (màxim dos folis) i relació amb els agents del sistema educatiu als quals es pretén difondre l'experiència: fins a 2 punts.
  
En cas d'empat, tindrà prioritat el candidat o la candidata que no haja rebut ajuda comunitària amb anterioritat.
  
Una vegada estudiades i, si és procedent, admeses, les reclamacions, la Comissió de Selecció elevarà la proposta prioritzada a la Direcció General d'Ordenació i Innovació Educativa i Política Lingüística, que la remetrà a l'Agència Nacional Sòcrates. La Comissió Europea notificarà a l'interessat la Visita per a la qual ha sigut seleccionat.
  
En cas de renúncia o de pèrdua del requisit per a participar en esta acció, el candidat o la candidata informarà directament la Direcció General d'Ordenació i Innovació Educativa i Política Lingüística de la dita circumstància, a efecte de la seua substitució.
  
El termini de presentació de sol·licituds serà des del dia 14 de gener fins a l'1 d'abril del 2002 ambdós inclusivament.
  
Sext. Avaluació i reconeixement de l'activitat
  
1. Amb la finalitat que l'activitat puga ser avaluada, les persones beneficiàries remetran a la Direcció General d'Ordenació i Innovació Educativa i Política Lingüística, en els 20 dies hàbils següents a la finalització de l'activitat, els següents documents:
  
1. Informe personal de la Visita, destacant els aspectes més rellevants per a la millora del sistema educatiu a la Comunitat Valenciana.
  
2. Calendari previst per a la difusió de l'experiència, així com els destinataris corresponents.
  
3. Còpia del qüestionari d'avaluació que l'Oficina d'Assistència Tècnica Sòcrates i Joventut (BAT) de Brussel·les enviarà oportunament als participants, degudament omplit.
  
4. Copia de la Memòria Econòmica.